Diari Oficial de la Generalitat Valenciana


Sumari del DOGV 4797, del 14-07-2004 (2004/7213)

RESOLUCIÓ de 5 de juliol de 2004, del director general de Farmàcia i Productes Sanitaris, per la qual amplia, de manera excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4797

Data del DOGV
:   14-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7213


Data del document
:   05-07-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * legislació farmacèutica
    * farmacologia
    * procediment administratiu

RESOLUCIÓ de 5 de juliol de 2004, del director general de Farmàcia i Productes Sanitaris, per la qual amplia, de manera excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia. [2004/X7213]
  
Vista la proposta formulada per la comissió de baremació del procediment d'adjudicació d'autoritzacions d'obertura de noves oficines de farmàcia, d'ampliació del termini màxim per a la resolució d'este procediment per un període de temps no superior a tres mesos i examinats els antecedents de fet següents:
  
I. Mitjançant la Resolució de 5 de febrer de 2004 de la Direcció General de Farmàcia i Productes Sanitaris, publicada en el Diari Oficial de la Generalitat Valenciana de data 13 de febrer de 2004, es va iniciar el procediment d'adjudicació d'autoritzacions d'obertura de noves oficines de farmàcia a la Comunitat Valenciana.
  
II. El termini màxim de resolució i notificació del procediment és de sis mesos, d'acord amb el que establix l'article 12 del Decret 149/2001, de 5 d'octubre, que establix el procediment per a l'autorització de noves oficines de farmàcia. Per això, segons el que s'ha dit, el termini per a resoldre i notificar de manera expressa l'expedient acaba el proper dia 13 d'agost de 2004.
  
III. En la reunió de data 15 de juny de 2004, la comissió de baremació ha acordat proposar l'ampliació del termini per a resoldre i notificar l'expedient d'adjudicació d'autoritzacions d'obertura de noves oficines de farmàcia, perquè considera probable que no es complisca per la gran quantitat de sol·licituds i la complexitat de la baremació.
  
Els fonaments jurídics següents s'apliquen als fets anteriors:
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, de 25 de gener, sobre la transferència de competències en matèria de sanitat; la Llei de la Generalitat Valenciana 5/1983, de 30 de desembre, de Govern Valencià; la Llei 6/1998, de 22 de juny, d'Ordenació Farmacèutica de la Comunitat Valenciana; el Decret 187/2001, de 27 de novembre, que regula l'establiment, el trasllat i la transmissió de les oficines de farmàcia, i el Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat.
  
II. Malgrat que la Conselleria de Sanitat ha habilitat tots els mitjans personals i materials possibles per tal de complir amb els tràmits adequats i dins del termini de l'expedient, el nombre de sol·licitants elevat i la complexitat de l'examen de cada un dels expedients dificulten en gran mesura el treball de la comissió de baremació. Això pot comportar l'incompliment del termini màxim per a la resolució i notificació del procediment.
  
Atés que en este cas es donen les circumstàncies previstes en l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per tal d'acordar, de manera excepcional, l'ampliació del termini màxim de resolució i notificació.
  
D'acord amb els antecedents de fet i fonaments jurídics anteriors, i a proposta de la comissió de baremació, resolc:
  
Ampliar, de manera excepcional, el termini màxim per a la resolució i la notificació del procediment d'adjudicació d'autoritzacions d'obertura de noves oficines de farmàcia, establit per la normativa específica en sis mesos, per un període de tres mesos.
  
Que es publique esta resolució en el Diari Oficial de la Generalitat Valenciana, amb l'advertiment que s'hi pot interposar cap recurs, d'acord amb el que establix l'últim paràgraf de l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.